অপারেশন জ্যাকপট
মার্চের শুরুর দিকে পাকিস্তানি সাবমেরিন পি এন এস ম্যাংরো ফ্রান্সের তুলন সাবমেরিন ডকইয়ার্ডে যায় পাকিস্তানি সাবমেরিনারদের প্রশিক্ষন দেয়ার জন্য। সেই ৪১ জন সাবমেরিনারদের মধ্যে ১৩ জন ছিলেন বাঙালি অফিসার। তারা আন্তর্জাতিক প্রচার মাধ্যমে ২৫ মার্চের গণহত্যার কথা শুনে পালিয়ে বাংলাদেশে চলে আসার সিদ্ধান্ত নেন। এর মধ্যে ৮ জন ৩০ মার্চ বাংলাদেশের উদ্দেশ্যে রওনা দেয়। ৯ এপ্রিল ১৯৭১ তারা দিল্লিতে এসে পৌছান। এখানে তাদের নাম উল্লেখ করা হলোঃ-তারপর উক্ত ৮জনের সাথে আরো কয়েকজনকে একত্র করে ২০ জনের একটি গেরিলা দল গঠন করে তাদের ভারতে বিশেষ ট্রেনিং দেয়া হয়। তারপর তারা দেশে আসলে তাদের সাথে কর্নেল ওসমানীর দেখা করানো হয়। তখন ওসমানী নৌ-কমান্ডো বাহিনী গঠনের সিদ্ধান্ত নেন।
মার্গারেট হ্যামিলটন
মার্গারেট হেফিল্ড হ্যামিল্টন(জন্মঃ১৭ই আগস্ট ১৯৩৬)) হচ্ছেন একজন কম্পিউটার বিজ্ঞানী, সিস্টেম প্রকৌশলী এবং ব্যবসায়ী। তিনি "এমআইটি ইন্সট্রমেনশন ল্যাবরেটরি" এর সফটওয়্যার প্রকৌশল বিভাগের পরিচালক ছিলেন, যেটি অ্যাপোলো মহাশূন্য মিশন এর অন-বোর্ড ফ্লাইট সফটওয়্যার তৈরি করেছিল। ১৯৮৬ সালে তিনি "হ্যামিলটন টেকনোলজি ইঙ্ক" এর প্রতিষ্ঠাতা ও প্রধান নির্বাহী কর্মকর্তা(সিইও) হন। প্রতিষ্ঠানটি তার তৈরিকৃত "ইউনিভার্সাল সিস্টেম ল্যাংগুয়েজ" এর উপর ভিত্তি করে তৈরি হয়েছিল যেটি তিনি আগে সিস্টেম এবং সফটওয়্যার ডিজাইনের জন্য তৈরি করেছিলেন। 
হ্যামিলটন প্রায় ৬০টির মত প্রকল্পে জড়িত ছিলেন, যেগুলোর উপর ১৩০ এরও বেশি কাগজপত্র, কাজ এবং প্রতিবেদন প্রকাশ করেছেন। 
২০১৬ সালের ২২শে নভেম্বর যুক্তরাষ্ট্রের রাষ্ট্রপতি বারাক ওবামা তাকে অ্যাপোলো এর চাঁদের মিশনের অন-বোর্ড ফ্লাইট সফটওয়্যার তৈরিতে তার নেতৃত্বের জন্য "প্রেসিডেন্টাল মেডেল অব ফ্রিডম" পুরুষ্কার দেন।